Sklamanie z farebnej vírivky, nefungovala. Nieže by sme sa išli do Prahy kúpať vo vírivke, ale pokiaľ je na hlavnej fotke ubytovania vyobrazená ako jeden z benefitov, tak nie je správne, že nefunguje.
Trochu nás prekvapil prístup domácich obyvateľov, vítaní sme tam z ich strany neboli.
Takisto nie je úplne ideálne vyzdvihnutie kľúčov na inom mieste, dokonca my sme prišli do Prahy ráno o 08.00, takže office bol zatvorený, museli sme si batožinu nechať na vlakovej stanici. Poobede o 16.00 sme sa išli ubytovať, predtým sme museli ísť na stanicu po batožinu, následne po kľúče od bytu. Nachodili sme a už by som to nechcela v budúcnosti takto riešiť. Toto mi úplne nevyhovovalo.
No a posledná vec, v deň odchodu nás doslova vyhodili, ešte pred jedenástou nám zvonili na dvere, keď sme sa ohradili, že až o 11.00, tak boli OK, no akonáhle odbilo 11.00, už nám otvorili dvere vlastnými kľúčmi, žiadne zaklopanie ani zvonenie, proste vypadnite. Veď zbalení a nachystaní sme boli, ale toto sa mi tiež nezdalo úplne OK.
Ale aby som nebola len negatívna, ubytovanie vhodné akurát na pár nocí pre malý výlet do Prahy, lokalita fajn.